ซื้อ NWR เป้า 2.6 บ.แนวโน้มปีนี้เติบโตดีงานในมือสูง ลุ้นได้งานเกินเป้า 5 พันล้าน
ผู้บริหาร NWR คงมุมมองบวกต่อผลประกอบการปีนี้ ตั้งเป้าโตประมาณ 10-15% จากงานในมือที่สูง มีงานที่กำลังติดตาม 1.4 หมื่นล้านบาท คาดจะได้งานมากกว่า 15% ทำให้ปีนี้มีแนวโน้มจะได้งานมากกว่าเป้าหมาย 5,000 ล้านบาท ด้านโบรกฯคาดปีนี้ฟื้นตัวเด่น คงคำแนะนำ ซื้อ ราคาเป้าหมาย 2.6 บาท
28 พ.ค. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (28 พ.ค.) ว่า ผู้บริหารบริษัทเนาวรัตน์พัฒนาการ จำกัด (มหาชน) หรือ NWR มีมุมมองในด้านบวกต่อแนวโน้มผลประกอบการในปี 2558 ตั้งเป้าหมายจะโตประมาณ 10-15% จากงานในมือที่สูงถึง 17,089 ล้านบาท และเป็นงานที่ NWR มีความถนัดมีกำไรดี เพียงไตรมาสแรกได้งานใหม่แล้ว 3 พันล้านบาท และมีงานที่กำลังติดตาม 1.4 หมื่นล้านบาท คาดจะได้งานมากกว่า 15% ทำให้ปีนี้มีแนวโน้มจะได้งานมากกว่าเป้าหมาย 5,000 ล้านบาท
สำหรับธุรกิจพัฒนาอสังหาริมทรัพย์จะเปิดโครงการ 3 โครงการ เป็น แนวราบ 2 โครงการ มูลค่าโครงการละ 700-900 ล้านบาท และ แนวสูงเฟสแรก 500 ล้านบาท  ปีนี้มีแนวโน้มจะบันทึกกำไรจากรายการพิเศษเพิ่ม คือ คดีคลองด่านอีก 300-600 ล้านบาท ทำให้กำไรปี 2558 มีแนวโน้มจะฟื้นตัวเด่น และมีแนวโน้มจะมากกว่าที่คาด คงคำแนะนำ ซื้อ ประเมินราคาเป้าหมาย 2.6 บาท
 
อ่านต่อ…